Diari Oficial de la Generalitat Valenciana


Sumari del DOGV 3744, del 08-05-2000 (2000/3352)

Convocatòria de selecció per a cobrir una plaça de curador/a al Centre Ocupacional El Maestrat de Benicarló.
------------------------------------------------------------------------------------------------------------

### Dades del document

Número de DOGV
:   3744

Data del DOGV
:   08-05-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/3352


Data del document
:   17-04-2000

Organisme emissor
:   Consorci València de Serveis Socials

Tipus de document
:   Convocatòria

Descriptors 

:   * Benicarló
    * servei social
    * concurs administratiu

Convocatòria de selecció per a cobrir una plaça de curador/a al Centre Ocupacional El Maestrat de Benicarló. [2000/F3352]
  
De conformitat amb el que s'estableix en el conveni col·lectiu per al personal laboral del Consorci Valencià de Serveis Socials, Convaser-Castellón, es convoquen proves selectives per a la provisió d'un lloc de curador/a per al Centre Ocupacional El Maestrat de Benicarló, que es regirà per les següents:
  
Bases
  
Primera. Objecte de la convocatòria
  
L'objecte d'aquesta convocatòria és la provisió d'una plaça de curador/a per al centre de dia per a discapacitats psíquics profunds, situat al Centre Ocupacional El Maestrat de Benicarló.
  
La contractació s'efectuarà d'acord amb la legislació vigent.
  
Segona. Condicions generals dels aspirants
  
2.1. Ser espanyol/a o de la Unió Europea.
  
2.2. Haver complit els 18 anys.
  
2.3. Dins de la branca sanitària es necessita com a mínim estar en possessió del títol de Formació Professional de primer grau, especialitat d'Auxiliar de Clínica.
  
2.4. No patir malaltia o defecte físic que li impedisca el desenvolupament de les funcions del lloc de treball.
  
2.5. Els anteriors requisits s'hauran de complir en el moment de la finalització del termini per a la presentació d'instàncies assenyalat en la base quarta.
  
Tercera. Sol·licituds
  
Els qui vulguen prendre part en aquest procés selectiu hauran de presentar la sol·licitud dirigida al president del Consorci Valencià de Serveis Socials, Convaser-Castelló, en model que es facilitarà en les oficines de la Gerència d'aquest consorci, situades al carrer de Cavallers, número 26-1r, de Castelló de la Plana.
  
Les sol·licituds hauran d'anar acompanyades de la documentació següent:
  
- Fotocòpia del document nacional d'identitat.
  
- Original i fotocòpia de la targeta d'ocupació.
  
- Currículum en què s'especifique la titulació posseïda, així com la formació i experiència professional justificada documentalment.
  
- Fotocòpia dels documents que acrediten els mèrits al·legats en el currículum.
  
- Fotocòpia de la titulació exigida. Totes les fotocòpies s'hauran de presentar juntament amb l'original, perquè es compulse.
  
Els mèrits no justificats documentalment no es valoraran.
  
Quarta. Lloc i presentació de sol·licituds
  
Les sol·licituds es recolliran i presentaran a les oficines de la Gerència del Convaser-Castelló.
  
El termini per a la presentació de sol·licituds acaba als huit dies hàbils a partir de la data de publicació en el Diari Oficial de la Generalitat Valenciana.
  
Cinquena. Admissió de sol·licituds
  
Als tres dies d'acabat el termini es publicarà al tauler d'anuncis del Convaser-Castelló, a la Direcció Territorial de la Conselleria de Benestar Social, la llista d'aspirants admesos i exclosos provisionalment, i s'hi indicarà, en el segon dels casos, el motiu de l'exclusió, així com el dia, l'hora i el lloc de realització de la primera prova
  
En el supòsit que el motiu de l'exclusió siga un error en les dades de la sol·licitud, aquest es podrà esmenar el mateix dia de l'examen, prèviament a la realització de les proves.
  
Sisena. Aspirants amb discapacitat
  
Per a les persones amb discapacitat, que així ho sol·liciten, s'establiran les adaptacions possibles de temps i mitjans per a la realització de les proves. A aquest efecte, les persones interessades hauran de formular la petició corresponent en la sol·licitud de participació en aquesta convocatòria. Les adaptacions esmentades no podran desvirtuar el caràcter de les proves.
  
Setena. Procés de selecció
  
El procés de selecció constarà de dues fases:
  
7.1 Prova escrita
  
La prova consistirà en el desenvolupament de dos temes sobre el temari que figura en l'annex I d'aquesta convocatòria.
  
La puntuació màxima amb la qual es qualificarà aquesta prova és de 8 punts, i quedaran eliminats tots aquells aspirants que no superen els 4 punts.
  
7.2 Entrevista
  
Els aspirants que hagen superat la prova escrita realitzaran una entrevista davant de la comissió avaluadora, que versarà sobre coneixements teòrics i pràctics relacionats amb el lloc de treball objecte d'aquesta convocatòria.
  
La puntuació màxima amb la qual es qualificarà l'entrevista és de 3 punts.
  
Huitena. Publicitat i convocatòries
  
La data, l'hora i el lloc de realització de les distintes fases del procés selectiu es publicaran al tauler d'anuncis del Convaser-Castelló, a la Direcció Territorial de la Conselleria de Benestar Social, com a mínim amb 48 hores d'antelació.
  
Les qualificacions obtingudes pels aspirants en les distintes proves es faran públiques per mitjà del mateix procediment.
  
Novena. Adjudicació de llocs
  
Després de conclòs el procés de selecció, es publicarà la llista d'aspirants que hagen superat les proves, indicats per ordre de major a menor puntuació, amb expressió de les qualificacions obtingudes en cada una de les fases.
  
La plaça vacant s'adjudicarà a l'aspirant que haja obtingut la puntuació final més alta.
  
Amb la resta dels aspirants es constituirà una borsa de treball que tindrà vigència fins a la realització de la convocatòria següent.
  
La incorporació al lloc de treball de la persona que resulte seleccionada es produirà al llarg de 2000, en funció de les necessitats del Convaser-Castelló.
  
Desena. Comissió Avaluadora
  
10.1. La Comissió Avaluadora estarà constituïda per:
  
- El gerent del Convaser-Castelló o persona que delegue.
  
- La secretària del Convaser-Castelló.
  
- Un representant de la Conselleria de Benestar Social.
  
- Un director d'un centre ocupacional del Convaser-Castelló.
  
- Un representant sindical.
  
10.2. La Comissió Avaluadora tindrà la seu a les oficines de la Gerència del Convaser-Castelló.
  
10.3. La Comissió Avaluadora podrà exigir als aspirants, en qualsevol moment del procés selectiu, que acrediten la seua identitat.
  
Onzena. Reclamacions
  
La present convocatòria i tots els actes que siguen dictats perquè s'execute es podran impugnar mitjançant un escrit dirigit al president del Consorci Valencià de Serveis Socials, Convaser-Castelló, que s'ha de presentar a les oficines de la Gerència.
  
Aquesta convocatòria s'exposarà al tauler d'anuncis del Convaser-Castelló situat a la Direcció Territorial de la Conselleria de Benestar Social, i als seus centres ocupacionals. Així mateix, s'inclouran anuncis en els periòdics de major difusió provincial i en el Diari Oficial de la Generalitat Valenciana.
  
Castelló de la Plana, 17 d'abril de 2000.- El gerent: Pedro Vicente Asín Bernal.
  
Annex I
  
1. Els discapacitats psíquics greument afectats.
  
2. Definició, objectius i presentacions d'un centre de dia per a discapacitats psíquics profunds.
  
3. Funcions del curador/a en un centre de dia per a discapacitats psíquics profunds.